Andrei Kurotškin

Andrei Kurotškin (17. detsember 1986 Aseri, Kohtla-Järve rajoon – 12. november 2023 Kaitseväe keskpolügoon) oli Eesti sõjaväelane (veebel). 

Ta lõpetas 2005. aastal Aseri Keskkooli.Aseri Keskkooli vilistlased 2004–2012

Pärast ajateenistust liitus ta 2009. aastal Scoutspataljoniga ja teenis peamiselt Scoutspataljoni lahingtoetuskompanii pioneerirühmas – lahingpioneerina, pioneer-demineerijana, jaoülema abina, jaoülemana ja 2022. aasta veebruarist pioneerirühma ülema abina ehk vanemana.In memoriam veebel Andrei Kurotškin. Eesti Kaitseväe koduleht, 13. november 2023

Ta osales kuuel välisoperatsioonil: neli korda Afganistanis, Liibanonis ja Malis. Tema esimene missioon oli aastatel 2009–2010 Estcoy-9 koosseisus Afganistanis.

12. novembri 2023. aasta hommikul Keskpolügoonil toimunud rutiinsete harjutuste käigus, kus õpetati välja Ukraina sõjaväelasi, sai ta imitatsioonivahendi plahvatuses raskelt vigastada ja suri saadud vigastustesse.Marju Ränk. "Hukkunud kaitseväelase elukaaslane: aitäh, et sa panid mind uskuma, et tõeline armastus on olemas". Postimees, 13. november 2023

Tunnustus
Kaitseväe teenetemärk lahinguliste teenete eest
Rahvusvahelistes sõjalistes operatsioonides osalenu medal

Viited

Välislingid
In memoriam veebel Andrei Kurotškin. Eesti Kaitseväe koduleht, 13. november 2023
Kevin Volter. "Scoutspataljon tegi hukkunud pioneerile järelhüüde". Virumaa Teataja, 13. november 2023
Marju Ränk. "Hukkunud kaitseväelase elukaaslane: aitäh, et sa panid mind uskuma, et tõeline armastus on olemas". Postimees, 13. november 2023
Haud Rakvere Pauluse kalmistul

Kategooria:Teenistuskohuste täitmisel hukkunud Eesti sõjaväelased
Kategooria:Sündinud 1986
Kategooria:Surnud 2023
Kategooria:Rakvere Pauluse kalmistule maetud